Bláth an mhachuire Muire
Bláth an mhachuire Muire,
a dhaoine, nach diultfuidhe;
ní fhuil agaibh fáth fuirigh;
an bláth abaidh ionnsuighidh.
Ón lá tháinig i dtalamh
rí an domhain fa dheaghbhaladh
a-tá a luibh chabhra ag
cách
garrdha 'n-ar chuir fa chonách.
Córaide a mheas re Muire
is béas don bhláth machuire
ar nach bí gabháil 'n-a glas
acht a fhagháil don tí thoghfas.
A duasa móra mince
gé a-táid oruibh innillte
rachaidh thoruibh tráth oile
bláth toruidh na trócoire.
Mór n-adhbhar arab eagail
go mbia i n-uair an airteagail
gidh lán do thoradh an tráigh
mo lámh fholamh dá hagháil.
Cead a bhuana ó bhás a-mach
ní thiobhra Críosd ar cheannach;
saor a-bhos bláth na faithghe, a-nos tráth a thiomsaighthe.
Gidh iomdha dá haos ghrádha
dóibh ag deilbh na síothchána,
is lór don uile a heineach
ar Muire ógh d'impidheach.
Do bhiadh aige ar bláth na
mban
's a chúl do chur re peacadh
annsacht na mbeach ar an mbláth
gach neach dá annsacht d'óglách.
Go gcoisgeann diomdha a dalta
nochtar do dhruim dúthrachta
cíche ar mná gaoil gá ghuidhe;
fa sgaoil a-tá an trócuire.
A grásaibh Muire móire
dúinn ní damhna míodhóighe
an bhrágha dar bhean a glas
bean do bu dána dóchas.
Do dáileadh a-nuas do nimh
don mhnaoi le méad a creidimh
dóigh na mná-sa nír meathadh grása as cóir do chuimhneachadh.
Resin mbrághaid do bhí i láimh
do thogair geall do ghabháil;
maith séan an ghill do gabhadh
sgéal budh linn do leasaghadh.
Do-chuaidh dá fhaicsin 'n-a hucht
dealbh Muire gár mhó guasocht gur bhuing don deilbh a dalta
'n-a seilbh do dhruim dánachta.
"Do mhíriar gidh deacair damh"
do rádh re Muire máthar:
"beith dod réir ní dóigh dhamh-sa
mo chóir féin go bhfaghar-sa.
"Má tharla aindlighe ann
gabhar sgáth mh'ainbhis agam
breith na deilbhe leam i láimh
mar gheall rem eidhre d'fhagháil.
"Mo mhac ní dó a-bháin do bheinn go lá m'éaga Is eadh thuigim
achd muna sgaoile Dia dhé
nach bia ar gcaoin-ne re a chéile."
Tug Muire gur mhaol a goimh
aiseag a mic don mháthair;
fuair síoth an té dá dtugadh
is fríoth é gan fhuaslugadh.
Le a luatha thug a thoradh
do bíthí dá bhreathnoghadh
a haithle an ghill do ghabháil
nar mhill aithne an uachdaráin.
Ní meabhraighthear ar Mhuire,
gidh minic a míorbhuile
bráighe do bhuain a geimhil
as áille fhuair fhóireidhin.
Do bhí ar an mnaoi gá dám dí
díom féin do beanadh bráighe,
ní lugha mh'éigin dá héis cumha nach éidir d'fhaisnéis.
Dom anmain Is eadh bheanas
an mac do bhí i mbraighdeanas;
fan sgéal do chrádh a cridhe
dál mo dhéar do dlighfidhe.
A-tá rem fhiachaibh uaim-se
fan mhac gér mhó a hanbhuain-se go dtráighe mo thuile locht
bráighe nach fuighe furtocht.
Nach ionann an t-adhbhar déar
críoch fhágbhuim ar an uirsgéal an cás dar ghabhomar greim
is cás anollamh Ifrinn.
Sul dheach meas ar méad mo chean
ní fhóghnann damh dom dhídean
a gheall dá ngabha mi-se
achd cara teann tairise.
Ní hiongnadh d'fhior mo dhoibheart
bídh guasacht san ghealltoidheacht a chaomhna ar gheall do ghlacadh;
fearr go haobhdha mh'anacal.
Ní bláth garrdha as ghoirthe dhí,
luibh an mhachaire Muire;
lán don bhláth tarla an talamh;
is tráth m'anma d'fhuasgaladh.
Gér áibhseach maitheas Muire
i súilibh na sochuidhe
beith do réir an Dúilimh dhí
'n-a súilibh féin ní faicthe.
Éadáil do-gheibhthear 'n-a gar
bean toighe na dtrí bpearsan;
gearr ó gach dhuine a deightheach
ceann guidhe na n-oileithreach.
Go ndearna ar siur éigean air;
grádh don chóir thug ar dtosaigh;
do thréig a mhian do Mhuire
srian nach téid re a thrócuire.
Bean déanta na ndaoine dhí,
bean dar bhuidheach Dia Is duine,
bean nar threabh le tuinn meanma,
cuing ler threabh a tighearna.
Íocshláinte fhóireas gach nimh,
béal do b'fhoirbhthe i n-aois leinibh,
cridhe nach gabhann fa ghrádh,
nighe na n-anam n-easlán.
Bean chúitigheas ar gceana,
ríoghan as mhó muinteara,
bean thoibhgheas toil na gcroidheadh,
's ga bhfuil saidhbhreas sochuidheadh.
Leag lóghmhar as lia buadha,
cruithneacht abaidh ionbhuana,
comhurtha an tunna nach tráigh,
urra cobhurtha a compáin.
Bean do chuir na folta i bhfad,
bean do thraoth neart a námhad,
sódh feithmhe na bhfear ngrádha,
bean teichmhe na teagmhála.
Bean fholaigh an athar mhóir,
bean do snadhmadh re seanóir,
bean nach admhadh a fear féin,
bean nar hagradh i n-éinchéim.
Ní hiongnadh grádh d'fhagháil as;
"fasaidh daonnacht tre dhúthchas."
móide an t-álgas fhuair an bhean
uaim mar thángas 'n-a timcheal.
Do b'airrdheana dísle dhí
ón dá thaobh táinig uimpe,
a haobhdhacht Is a humhlacht
a maordhacht 's a measardhacht.
Toil a mheanman dá mhoghaibh
tug Críost mar do-chualobhair
gur fhuluing a ghoin don gha
ó choir ubhaill na habhla. Bláth.